wickkiey/tamil-wikipedia-markdown huggingface dataset:
# மறென் லெ பூர்ஸ்ஷூவா

**மறென் லெ பூர்ஸ்ஷூவா** (தோராயமாக 1550–1634) என்பவர், ஒரு பிரெஞ்சு கலைஞரும், கண்டுபிடிப்பாளரும் ஆவார். இரண்டு நூற்றாண்டுகளாக சுடுகலன்களில் பயன்பாட்டில் இருந்த தீக்கல் இயக்கத்தை கண்டுபிடித்ததாக அறியப்படுபவர்.  

## வாழ்க்கை
பிரான்சின், நோர்மாண்டியில் உள்ள லிசியொவில், ஒரு கலைக் குடும்பத்தில் பிறந்தார் மறென் லெ பூர்ஸ்ஷூவா. ஆரம்பத்தில் இவர் ஓவியராக தான் பயின்றார். பின்னர் கலைஞராக மட்டுமல்லாமல், ஒரு துமுக்கிகொல்லராகவும், கண்டுபிடிப்பாளருமாக போற்றப்பட்டார். 1598-ல், இவரின் திறமைகளால் கவரப்பட்ட மன்னர் நான்காம் ஹென்றி, அரசவையில் பணியாளாக நியமித்தார். கலைவேலைபாடுகள், சுடுகலன்கள், வளிம துப்பாக்கிகள், மற்றும் குறுக்குவில்கள் ஆகியவற்றை இவர் தயாரித்தார்.  

மன்னர் பதிமூன்றாம் லூயீயின் ஆட்சியிலும் இவர் அரச சேவையை தொடர்ந்தார். 1610-க்கும் 1615-க்கும் இடைப்பட்ட காலத்தில், முந்தைய தீக்கலியக்க அமைப்புகளின் (சொடுக்கொலி, சொடுக்குஞ்சேவல்)   மேம்பாடான, "அசல்" தீக்கல்லியக்கச் சுடுகலனை முதன்முதலில் இவர் உருவாக்கியதாக நம்பப்படுகிறது. இவரின் அடிப்படை வடிவமானது, மொத்த ஐரோப்பாவிலும் விரைவில் பரவிவிட்டது.  

மறென் லெ பூர்ஸ்ஷூவாவின் வடிவத்தின் ஒரு சிறப்பம்சமே, அதிலுள்ள அரை-இழுபட்ட நிலை தான். அந்த அரை-இழுபட்ட நிலையில் ஆயுதத்தில் மீள்குண்டேற்ற முடியும், அனால் அதேசமயம் துப்பாக்கியும் வெடிக்காது. இந்த அம்சம் முந்தைய வடிவங்களைவிட பாதுகாப்பானது, மேலும் மற்ற துமுக்கிகொல்லர்களும் இதை அமல்படுத்தினர்.
# சுத்தியல்பிடிப்பான் (சுடுகலன்)


</br>6. வெடியூசி</br>7. சுத்தியல்</br>8. (சுத்தியல்) பிடிப்பான்</br>9. சுத்தியல்-சுருள்வில்</br>11. பின்னுதைப்புச் சுருள்வில்</br>12. விசை</br>13. சேமகம்]]  
சுடுகலனில், **சுத்தியல்பிடிப்பான்** (ஆங்கிலம்: sear) என்பது விசையின்மீது சரியான அளவில் அழுத்தம் தரும்வரை, சுத்தியல், அடிப்பான், அல்லது ஆணியை பிடித்துவைக்க, விசை இயக்கமுறையோடு இருக்கும் ஒரு பாகம்/கூறு ஆகும். இதிலிருந்து விடுவிக்கப்படும் சுத்தியலோ, அடிப்பானோ, அல்லது ஆணியோ தான் ஆயுதத்தை வெடிக்கச் செய்யும்.  

ஒரு சுடுகலன் உற்பத்தியாளரின் குறிப்பின்படி:<blockquote>சுத்தியல்பிடிப்பான் - சுருள்வில்லின் இழுவிசையிலுள்ள சுத்தியலை பின்பக்கமாக இருக்கும்வகையில் பிடித்துவைக்கும், சுத்தியலில் இருக்கும் ஒரு காடியின்மீது அமர்த்தபட்டிருக்கும், ஒரு கூரான கட்டை ஆகும்.</blockquote>  
ஒரு விசைத்திரளில், எத்தனை பிடிப்பான் வேண்டுமானாலும் இருக்கலாம். உதாரணமாக, ரூகர் ப்ளாக்ஹாக் ஓரியக்க சுழல்துப்பாக்கியில் சுத்தியலை விடுவிப்பதற்கு, ஒன்று தான் இருக்கும். ரூகர் ரெட்ஹாக் ஓர்/ஈரியக்க சுழல்துப்பாக்கியில் இரண்டு பிடிப்பான்கள் இருக்கும் (ஓரியக்க விடுவிப்பிற்காக ஒன்றும், ஈரியக்க விடுவிப்பிற்காக மற்றொன்றும் இருக்கும்). பிரவுனிங் பி.எல்.ஆர் புரிதுமுக்கியில் மூன்று பிடிப்பாங்கள் இருக்கும். பல தெரிவுச்சூடு புரிதுமுக்கிகளில் இரண்டு பிடிப்பான்கள் இருக்கும், ஒன்று அரை-தானியக்க சுடுதலுக்காக, இரண்டாவது தானியக்க சுடுதலுக்காக.  

பல சுடுகலன்களில், துண்டிப்பியுடன் பிடிப்பான் இணைக்கப்பட்டிருக்கும். அரை-தானியக்க சுடும்சுழற்சி முடிவுற்றபிறகு, விசை விடுவிக்கப்பட்டு பிடிப்பான் தயாராகும் வரை, துண்டிப்பி தான் சுத்தியலை அதன் இடத்திலேயே வைக்கும்.
# நிகோலசு லூயிசு தெ லா கைல்லே



அபே (Abbé) **நிகோலசு உலூயிசு லா கைல்லெ** *(Nicolas Louis de La Caille)*, சிலவேளைகளில் **இலாகைல்லே** *(Lacaille)* எனப்படும் இவர் (; 28 திசம்பர் 1713 – 21மார்ச்சு 1762) ஒரு பிரெஞ்சு வானியலாளரும் பாதிரியாரும் ஆவார். இங்கு தரப்பட்டுள்ள பிறந்த நாள் புனிதக் குளியலின்போது பதிவாகியதாகும்; குழந்தைகள் பிறந்த நாளன்றே புனிதக்குளியலாட்டப்படுவர். 17, 18 ஆம் நூற்றாண்டுகளில் ஒரே நாளில் பல குழந்தைகள் புனிதநீராட்டப்படுவதால் இவரது பிறந்த நாளாகிய 1713 மார்ச்சு 15 கேள்விக்குள்ளாகியுள்ளது.  

## முதன்மைப் பணிகள்

ஒரு பேரியல் விண்மீன் கோத்து ஆகும்.]]  

- *Astronomiae Fundamenta* (1757), containing a standard catalogue of 398 stars, re-edited by F. Baily (Memoirs Roy. Astr. Society, v. 93)
- *Tabulae Solares* (1758)
- *Coelum australe stelliferum* (1763) (edited by J. D. Maraldi), giving zone observations of 10,000 stars, and describing fourteen new constellations
- *Observations sur 515 étoiles du Zodiaque* (published in t. vi. of his *Ephémérides*, 1763)
- *Leçons élémentaires de Mathématiques* (1741), frequently reprinted
- ditto *de Mécanique* (1743), &c.
- ditto *d'Astronomie* (1746), 4th edition augmented by Lalande (1779)
- ditto *d'Optique* (1750), &c.
- Calculations by him of eclipses for eighteen hundred years were inserted in *L'Art de vérifier les dates* by Benedictine historian Charles Clémencet (1750)
- He communicated to the Academy in 1755 a classed catalogue of forty two southern nebulae, and gave in t. ii. of his *Ephémérides* (1755) practical rules for the employment of the lunar method of longitudes, proposing in his additions to Pierre Bouguer's *Traité de Navigation* (1760) the model of a nautical almanac.
# விக்கிப்பீடியா:விக்கிமீடியா வியூகம் 2017



<div>  
வியூக உரையாடலுக்கு நல்வரவு.  
</div>  

<><big><b>அடுத்த 15 ஆண்டுகளில் நாம் எதைக் கூட்டாக உருவாக்க விரும்புகிறோம்?</b></big></>  

<><big><b>எப்படிக் கூட்டு அறிவுருவாக்கத்தை மேம்படுத்துவது?</b></big></>  

<><big><b>எந்தச் செயற்திட்டங்களை முன்னெடுப்பது?</b></big></>  

<><big><b>எந்தக் கருவிகளை உருவாக்குவது?</b></big></>  

பதினாறு ஆண்டுகளாக நாம் கூட்டாக உழைத்து மனித வரலாற்றின் மிகப் பெரிய அறிவு வளத்தை உருவாக்கி உள்ளோம். இன்று நாம் வலைத்தளங்களுக்கு மேலான ஒன்று. நாம் ஒர் இயக்கம். "உலக அறிவு முழுமையையும் ஒவ்வொரு மனிதப் பிறவியும் கட்டற்ற முறையில் பகிர்ந்து கொள்ளக்கூடிய ஒரு உலகைக் காண்பது" என்ற உயர்ந்த வலுவான தொலைநோக்குக் கொண்ட இயக்கம்.  

விக்கிமீடியா இயக்கமாக நாம் ஒரு வியூக உரையாடலை தொடங்கி உள்ளோம்: discussion . இந்த உரையாடலின் ஊடாக விக்கிமீடியா எவ்வாறு இந்த உலகுக்குபங்களிக்க உள்ளது என்பதை நாம் வரையறை செய்ய உதவலாம்.  

உங்களையும் இந்த உரையாடலில் பங்கெடுக்க அழைக்கிறோம். உங்கள் கருத்துக்களை இந்தப் பேச்சுப் பக்கத்தில் முன் வையுங்கள். தமிழ் விக்கிச் சமூகமாக நாம் எமது கருத்துக்களை இதர சமூகங்களோடு சேர்ந்து முன்வைத்து, இந்த கட்டற்ற அறிவு இயக்கத்தை முன்நகர்த்திச் செல்வோம்.  

## தொடர்புடைய முந்திய உரையாடல்கள்
- விக்கிப்பீடியா:இந்திய விக்கிமீடியப் பிரிவுக்கான முன்மொழிவுகள் 2013
- விக்கிப்பீடியா பேச்சு:தமிழ் இணையக் கல்விக்கழகம் ஊடாக தமிழ் விக்கிப்பீடியாவுக்கான வளர்ச்சி வாய்ப்புகள்

## Summary/சுருக்கம்
- விக்கிப்பீடியா:விக்கிமீடியா வியூகம் 2017/Suggestions

## மேலதிக விபரங்கள்
- https://meta.wikimedia.org/wiki/Strategy/Wikimedia_movement/2017/Cycle_1
# சாமுவேல் பியேர்பாயிண்ட் இலாங்லே



**சாமுவேல் பியேர்பாயிண்ட் இலாங்லே** *(Samuel Pierpont Langley)* (; ஆகத்து 22, 1834 - பிப்ரவரி 27, 1906) ஓர் அமெரிக்க வானியலாளரும் இயற்பியலாளரும் ஆவார். இவர் கனல் அளவியைக் (bolometer) முதலில் வடிவமைத்தவர் ஆவார். மேலும் இவர் வானூர்தியியல் வல்லுனரும் ஆவார். இவர் போசுடன் இலத்தீனப் பள்ளியிலும் போசுடன் ஆங்கில உயர்நிலைப் பள்ளியிலும் கல்விகற்றார். இவர் ஆர்வார்டு வான்காணகத்தில் உதவியாளராகப் பணிபுரிந்த பிறகு, கணிதவியல் பேராசிரியராக அமெரிக்க நாவாயியல் கல்விக்கழகத்தில் சென்று சேர்ந்தார். உண்மையில் அங்கு அந்தக் கல்விக்கழகத்தின் சிறிய வான்காணகத்தை மீட்டு இயக்கச் சென்றார். இவர் 1867இல் அல்லெகேனி வான்காணகத்தின் இயக்குநரானார். மேலும் பென்னிசில்வேனியா மேற்குப் பல்கலைக்கழகத்தின் வானியல் பேராசிரியராகவும் விளங்கினார். இது இப்போது பிட்சுபர்கு பல்கலைக்கழகம் எனப்படுகிறது. இவர் 1887 இல் சுமித்சோனிய நிறுவனத்தின் மூன்றாம் செயலராகச் சேர்ந்தாலும் இப்பதவியில் 1891 வரை தொடர்ந்து இருந்தார். இவர்தான் சுமித்சோனிய வானியற்பியல் வான்காணகத்தை நிறுவியவர் ஆவார்.
# மகளிர் மட்டும் (2017 திரைப்படம்)


**மகளிர் மட்டும்** (*Magalir Mattum*) 2017 ஆவது ஆண்டில் வெளியான ஓர் தமிழ்த் திரைப்படமாகும். 2015 ஆவது ஆண்டில் வெளியான குற்றம் கடிதல் திரைப்படத்தை இயக்கிய பிரம்மா இயக்கும் இத்திரைப்படத்தில் ஜோதிகா முக்கிய வேடத்திலும், சரண்யா பொன்வண்ணன், ஊர்வசி, பானுப்ரியா, நாசர், லிவிங்ஸ்டன் ஆகியோர் இதர துணை வேடங்களிலும் நடித்துள்ளனர். சூர்யா தயாரிக்கும் இத்திரைப்படத்தின் படப்பிடிப்பு 2016 சூலை மாதம் தொடங்கியது.  
## நடிகர்கள்
- ஜோதிகா
- சரண்யா பொன்வண்ணன்
- ஊர்வசி
- பானுப்ரியா
- நாசர்
- லிவிங்ஸ்டன்
- மாயா சுந்தரகிருஷ்ணன்
- லுத்புதீன் பாசா
- கோகுல்நாத்
- சூர்யா
## தயாரிப்பு
2016 பிப்ரவரியில், இப்படத்தின் கதையை இயக்குநர் பிரம்மா ஜோதிகாவிடம் கூறினார். கதை பிடித்துப் போனதால் ஜோதிகா இப்படத்தில் நடிக்க ஒப்புக் கொண்டார். மேலும, இப்படத்தைத் தாமே தயாரிப்பதாக ஜோதிகா வின் கணவர் சூர்யா தெரிவித்தார். ஜோதிகா, இப்படத்திற்காக 20 நாள்கள் நடிப்புப் பயிற்சியினை மேற்கொண்டார். 2016 சூலை மாதத்தில் அதிகாரப்பூர்வமாக அறிவிக்கப்பட்ட இத்திரைப்படத்தில் சரண்யா பொன்வண்ணன், ஊர்வசி, நாசர், லிவிங்ஸ்டன் ஆகியோரும் இணைந்தனர். 2016 ஆகஸ்டு மாதம் திண்டிவனத்தில் நடைபெற்று வந்த படப்பிடிப்பு நிறைவடைந்ததுடன் இப்படத்தின் 30 விழுக்காடு படப்பிடிப்பு நிறைவடைந்தது.
# விக்கிப்பீடியா:தரவுத்தள அறிக்கைகள்/பெயர்வெளி வாரியாக பக்கங்கள்

பெயர்வெளி வாரியாக பக்கங்கள் -- AswnBot (பேச்சு) <onlyinclude>00:30, 1 சனவரி 2026 (UTC)</onlyinclude>  
| பெயர்வெளி எண் | பெயர்வெளி | மொத்த பக்கங்கள் | வழிமாற்றிகள் | பக்கங்கள் |  |
| --- | --- | --- | --- | --- | --- |
| 0 | 227166 | 45953 | 181213 |  |  |
| 1 | பேச்சு | 87850 | 63 | 87787 |  |
| 2 | பயனர் | 12965 | 286 | 12679 |  |
| 3 | பயனர் பேச்சு | 206728 | 176 | 206552 |  |
| 4 | விக்கிப்பீடியா | 5741 | 859 | 4882 |  |
| 5 | விக்கிப்பீடியா பேச்சு | 895 | 9 | 886 |  |
| 6 | படிமம் | 9590 | 2 | 9588 |  |
| 7 | படிமப் பேச்சு | 415 | 0 | 415 |  |
| 8 | மீடியாவிக்கி | 476 | 4 | 472 |  |
| 9 | மீடியாவிக்கி பேச்சு | 55 | 0 | 55 |  |
| 10 | வார்ப்புரு | 21737 | 4255 | 17482 |  |
| 11 | வார்ப்புரு பேச்சு | 642 | 7 | 635 |  |
| 12 | உதவி | 37 | 11 | 26 |  |
| 13 | உதவி பேச்சு | 7 | 0 | 7 |  |
| 14 | பகுப்பு | 32542 | 72 | 32470 |  |
| 15 | பகுப்பு பேச்சு | 1171 | 1 | 1170 |  |
| 100 | வலைவாசல் | 1768 | 35 | 1733 |  |
| 101 | வலைவாசல் பேச்சு | 63 | 1 | 62 |  |
| 118 | வரைவு | 81 | 1 | 80 |  |
| 119 | வரைவு பேச்சு | 11 | 0 | 11 |  |
| 828 | Module | 1590 | 31 | 1559 |  |
| 829 | Module talk | 16 | 0 | 16 |  |
| 1728 | Event | 2 | 0 | 2 | } |
# பூர்வீக தைச்சுங் - 1



**பூர்வீக தைச்சுங் - 1** *(TN 1)* எனும் இது; 1969 - 1974 ஆம் ஆண்டுவாக்கில் அறிமுகப்படுத்தப்பட்ட குறுகியகால நெல் வகையாகும் 120 -125 நாட்களில் அறுவடைக்கு வரக்கூடிய இந்த நெல் இரகம், குள்ள சோவ் - வு ஜென் (*Dwarf Chow-wu-gen *) என்ற நெல் இரகத்தையும், சாய் - யுவான் - சுஞ்சி (*Tsai-Yuan-Chunj*) எனும் நெல் இரகத்தையும் இணை சேர்த்து உருவாக்கப்பட்ட நெல் வகையாகும். 70 - 75 சென்டிமீட்டர் அளவுள்ள இதன் தானியமணிகள், குட்டையாகவும், தடித்தும் காணப்படுகிற இந்த நெல் வகை, இந்திய பஞ்சாப் மாநிலத்தில் அதிகளவில் வேளாண்மை செய்யப்படுகிறது.
# அடிமை வணிகத்தால் பாதிக்கப்பட்டோரை நினைவுகூரும் பன்னாட்டு நாள்


**அடிமைப்படுத்தல், மற்றும் திரான்சு-அத்திலாந்திக்கு அடிமை வணிகத்தினால் பாதிக்கப்பட்டோரை நினைவுகூரும் பன்னாட்டு நாள்** (*International Day of Remembrance of the Victims of Slavery and the Transatlantic Slave Trade*) என்பது ஆண்டுதோறும் மார்ச் 25 அன்று ஐக்கிய நாடுகள் அவையினால் நினைவுகூரப்படும் ஒரு பன்னாட்டு நாளாகும்.  

அத்திலாந்திக்குப் பெருங்கடலுக்கப்பால் இடம்பெற்றுவந்த அடிமை வணிகத்தினால் பாதிக்கப்ப்ட்டோரை அல்லது உயிரிழந்தோரை நினைவுகூரும் முகமாக ஐக்கிய நாடுகள் அவை 2007 ஆம் ஆண்டு முதல் இந்நாளைக் கடைப்பிடித்து வருகிறது. இது மனித குல வரலாற்றில் ஒரு கருப்பு அத்தியாயம். இனவெறி மற்றும் பாரபட்சம் போன்ற ஆபத்துகளிலிருந்து விழிப்புணர்வு ஏற்படுத்தவும் இந்நாள் கொண்டாடப்படுகிறது. 400 ஆண்டுகளுக்கு மேலாக 15 மில்லியன் ஆண், பெண் மற்றும் குழந்தைகள் அடிமைப்படுத்தப்பட்டு அவர்களை வணிக ரீதியாக விற்பனை செய்தனர். இது "வரலாற்றில் இடம்பெற்ர மிக மோசமான மனித உரிமை மீறல்" எனக் கருதப்படுகிறது.
# குரும்பபாளையம் அம்மணீசுவரர் கோயில்



**அம்மணீசுவரர் கோயில்** என்பது தமிழ்நாட்டில் கோயம்புத்தூர் மாவட்டம், குரும்பபாளையம் என்னும் ஊரில் அமைந்துள்ள ஒரு சிவன் கோயிலாகும். கோவில் மேற்கு முகமாக அமைந்துள்ளது இங்கு அம்மன் சன்னதி இல்லை பிரம்மா சிவன் விட்டுணு என்று மூவரும் இங்கு லிங்க வடிவில் அமர்ந்திருக்கிறார்கள்  

## பூசைகள்
இக்கோயிலில் ஒருகாலப் பூசை நடக்கின்றது.  

ஆண்டு முழுவதும் மாத பிரதோசம் சனிப்பிரதோசம் பூசை சிறப்பாக நடைபெறுகிறது.  

பௌர்ணமி பூசை மற்றும் அன்னதானம் நடைபெறுகிறது.  

சித்திரை பவுர்ணமி நாட்களில் ஐம்பொன் உட்சவர்சிலை திருவீதி உலா உற்சவம் சிறப்பாக நடைபெறுகிறது. இங்குள்ள அகத்தியருக்கு மாதம் தோறும் ஆயில்ய நட்சத்திரத்தன்று சிறப்பு அபிசேக ஆராதனைகள் நடைபெறுகிறது மற்றும் இங்கு வாயு மூலையில் தெற்கு முகமாக அருள்பாலித்துக் கொண்டிருக்கும் காலபைரவருக்கு தேய்பிறை அட்டமி பூசை வெகு விமர்சையாக நடைபெறுகிறது. மற்றும் சிவகாமி அம்மை உடனமர் ஆனந்த நடராச பெருமான், மாணிக்கவாசகர், முருகர், சிவன் பார்வதி உற்சவமூர்த்திகள் உள்ளன மற்றும் வருடத்தில் ஆறு முறை மட்டும் நடக்கும் நடராச பெருமானுக்கு அபிசேகம் சிறப்பான முறையில் நடைபெற்றுக் கொண்டிருக்கிறது.  

🔱சித்ரா பௌர்ணமி பூசை அன்று மாலை சூரியன் அத்தமனம் ஆகும் நேரத்தில் மும்மூர்த்திகளின் மேல் அத்தம சூரியனின் ஒளி படும் இது தனிச்சிறப்பாகும் மத்த எந்த தினங்களிலும் இல்லாமல் சித்ரா பௌர்ணமி அன்று மட்டும்தான் சூரியனின் ஒளி சிவன் மேல் படும்.🕉️  

கோவிலை சுற்றி அமைதியான நிலை மற்றும் தவம் செய்யும் நிலை எந்த நேரங்களிலும் இருக்கும் பல சித்தர்களின் ஆத்மாக்கள் இங்கு வந்து தவம் செய்கின்றன 🌼
# ஜெயா



**செயா (ஐ இ டி - 723)** அல்லது **ஜெய (ஐ இ டி - 723)** (*Jaya (IET-723*) எனும் இது; 1969 - 1978 ஆம் ஆண்டுவாக்கில் அறிமுகப்படுத்தப்பட்ட, இறவை சாகுபடிக்கு (நீர்ப்பாசனம்) ஏற்ற மத்தியகால நெல் வகையாகும். 130 நாட்களில் அறுவடைக்கு வரக்கூடிய இந்த நெல் இரகம், **டி (என்) 1** (*T(N)1*) என்ற நெல் இரகத்தையும், **டி - 141** (*T-141*) எனும் நெல் இரகத்தையும் இணை சேர்த்து உருவாக்கப்பட்ட நெல் வகையாகும். ஒரு எக்டேருக்கு 5000 - 6000 கிலோ (*50-60 Q/ha*) மகசூல் தரவல்ல இதன் நெற்பயிர், சுமார் 82 (குள்ளம்) சென்டிமீட்டர் (82 cm) உயரம் வளரக்கூடியது. மேலும், வெண்ணிறத்தில் நீண்டு தடித்து காணப்படும் இவ்வகை (குண்டு) நெல், இந்தியா முழுவதும் பயிரிட ஏற்றதாகும்.
# பன்னாட்டு நெல் - 8


## ஆய்வு
1962 ஆம் ஆண்டு பன்னாட்டு நெல் ஆராய்ச்சி நிறுவனம் *(IRRI)* நடத்தப்பட்ட பரிசோதனையில் 38 கலப்பின நெல் வகைகளில் IR 8 எட்டாவது இடத்தைப் பிடித்தது. இது இந்தோனேசியாவின் அதிக மகசூல் தரும் நெல் வகையான **பீட்டா** *(Peta)* மற்றும் தைவானின் குள்ள வகையான **டீ-கீ-வூ-ஜென்** *(DGWG)* ஆகியவற்றின் கலப்பினமாகும். கிப்பெரெலின் என்ற இயக்குநீரின் உற்பத்தியில் ஒரு நொதியை குறியீடாக்கும் அரை-குள்ள-1 மரபணு (sd-1 அல்லது Os01g0883800), இது தாவர உயரத்தின் செயல் விளைவில் அதன் விளைச்சலை மேம்படுத்தியது. பன்னாட்டு நெல் - 8 முதலில் அறிமுகப்படுத்தப்பட்ட இடங்களுக்கு மிகவும் பொருத்தமானது. இருப்பினும், இது "பெரும்பாலான நெல் வளரும் இடங்களின் சூழ்நிலைகளுக்கு பொருந்தவில்லை", இதில் கடுமையான பருவமழை அல்லது ஆழமான வெள்ளமும் அடங்கும்.  

## சாகுபடி
நவம்பர் 1966 இல், பிலிப்பீன்சு மற்றும் இந்தியாவில் பன்னாட்டு நெல் - 8 அறிமுகப்படுத்தப்பட்டது. IRRI போன்ற விளம்பரதாரர்களும் பன்னாட்டு நெல் - 8 இன் விவசாய பயனாளிகளும் இதை 'அதிசய அரிசி' என்று அழைத்தனர், மேலும் பஞ்சத்தை எதிர்த்துப் போராடியதற்காக இதைக் கொண்டாடினர். இந்நெல் இரகம், ஆசிய அரிசியின் விளைச்சலை எக்டேருக்கு 1 அல்லது 2 டன்னிலிருந்து எக்டேருக்கு 4 அல்லது 5 டன்னாக வியத்தகு முறையில் அதிகரித்தது. இது பசுமைப் புரட்சியில் குறிப்பிடத்தக்க பங்கைக் கொண்டிருந்தது என்பது குறிப்பிடத்தக்கது.  

இறவை, மற்றும் மானாவாரி சாகுபடிக்கு ஏற்ற மத்தியகால நெல் வகையான இது, 130 - 140 நாட்களில் அறுவடைக்கு வரக்கூடியது. இந்த நெல் இரகம், சராசரியாக ஒரு எக்டேருக்கு 5000 - 6500 கிலோ (*50-55 Q/ha*) மகசூல் தரவல்லது. இதன் நெற்பயிர், சுமார் 80 - 85 (குள்ளம்) சென்டிமீட்டர் (82 cm) உயரம் வளரக்கூடியது. மேலும், நீண்டு தடித்து காணப்படும் இவ்வகை (குண்டு) நெல், வெண்ணிறத்தில் உள்ளது.  

## வேளாண் தரவு
- முதிர்ச்சியடையும் நாட்கள் 130
- தாவர உயரம் (செ.மீ) 93
- மலை உழவு எண் –1 13
- தானிய மகசூல் (வறண்ட காலம்) (4,564 கிலோ எக்டேர்–1)
- தானிய மகசூல் (ஈரமான காலம்) (2,784 கிலோ எக்டேர்–1)
- அறுவடையின் போது விதை முளைப்பு 26 (%)
- 6 வாரங்களுக்குப் பிறகு விதை முளைப்பு 94 (%)
- நோய்களுக்கான எதிர்வினை; துங்ரோ நச்சுயிரி, பூஞ்சை, பற்றுயிரி மற்றும் புற்களைகள்.
- பூச்சிகளுக்கு எதிர்வினை; பச்சை இலைத்தண்டு பூச்சிக்கு (GLH) எதிர்ப்புத் திறன் கொண்டவை, பழுப்பு தாவரத் தத்துப்பூச்சிகளான (BPH 1, 2, 3) ஆகிய மூன்று பூச்சிகளுக்கும், மேலும் தண்டு துளைப்பான் மற்றும் பித்தப்பை பூச்சிக்கும் எளிதில் பாதிக்கக்கூடியவை.
- இந்நெல் இரகம் வெளியான நாடுகள்; இந்தியா, இந்தோனேசியா, ஈராக், எக்குவடோர், கயானா, கானா, கியூபா, கென்யா, கேமரூன், கொலம்பியா, சீனா, செனகல், டொமினிகன் குடியரசு, டோகோ, தான்சானியா, நைஜர், நைஜீரியா, நேபாளம், பனாமா, பங்களாதேஷ், பாகிஸ்தான், பிரேசில், பிலிப்பீன்சு, புர்க்கினா பாசோ, பெரு, பெனின், மலேசியா, மவுரித்தேனியா, மியான்மர், மெக்சிகோ, வியட்நாம், வெனிசுலா, மற்றும் சாயிர்.
# லேகா வாசிங்டன்



**லேகா வாசிங்டன்** (*Lekha Washington*) இவர் தமிழ் மற்றும் தெலுங்கு, இந்தி, மலையாளம் போன்ற மொழிகளில் நடிக்கும் திரைப்பட நடிகையும், தயாரிப்பு வடிவமைப்பாளராகவும் உள்ளார். 2002 ஆம் ஆண்டு வாக்கில் எஸ் எஸ் மியுசிக் தொலைக்காட்சியில் ஒளிப்பதிவு தொகுப்பாளராக பணியில் சேர்ந்தார். பின்னர் ஜெயம் கொண்டான், வேதம், *வ* போன்ற தமிழ்த் திரைப்படங்களில் நடித்துள்ளார்.  

## நடித்துள்ள படங்கள்
| **Year** | **Film** | **Role** | **Language** | **Notes** |
| --- | --- | --- | --- | --- |
| 1999 | *காதலர் தினம் (திரைப்படம்)* | Girl at Computer | Tamil | Cameo appearance in "O Maria" song |
| 2004 | *யுவா* | Girl at embassy | Hindi | Cameo appearance |
| 2007 | *Framed* | Vini | English |  |
| *உன்னாலே உன்னாலே* | Bride at a Wedding | Tamil | Cameo appearance in "Ilamai Ullasam" song |  |
| 2008 | *ஜெயம் கொண்டான் (திரைப்படம்)* | Brinda Sekhar | Tamil | Nominated, விஜய் விருதுகள் (சிறந்த துணை நடிகை) |
| 2010 | *Vedam* | Lasya | Telugu |  |
| *Va* | Saraswathi | Tamil |  |  |
| *Huduga Hudugi* | Sonia | Kannada |  |  |
| 2013 | *Matru Ki Bijlee Ka Mandola* | Kamini | Hindi | Cameo appearance |
| *Kamina* | Vasuki | Telugu |  |  |
| *கல்யாண சமையல் சாதம்* | Meera Chandrasekaran | Tamil |  |  |
| 2014 | *அரிமா நம்பி* | Megha Sharma | Tamil | Guest appearance |
| *Peter Gaya Kaam Se* | Mira | இந்தி | } |  |
# சேணொலி தற்காலிக பிணையம்


**சேணொலி தற்காலிக பிணையம்** (*Wireless ad hoc network*, WANET) என்பது ஒரு வகை பரவலாக்கப்பட்ட சேணொலி பிணையம். இந்த பிணையம் தற்காலிக பிணையம்,ஏன் என்றால் அது நிர்வகிக்கப்படும் (உள்கட்டமைப்பு) உள்ள கம்பி பிணையங்கள் அல்லது அணுகல் புள்ளிகள் உள்ள திசைவிகள் சேணொலி பிணையங்களை சார்ந்து இல்லை, மாறாக, ஒவ்வொரு கணு மற்ற முனைகள் தரவு அனுப்புவதன் மூலம் வழிப்படுத்துவதில் பங்கேற்கிறது, எனவே இது உறுதியை தரவு நெட்வொர்க் இணைப்பின் அடிப்படையில் மாறும் செய்யப்படுகிறது முன்னோக்கி முடிச்சு இருப்பதாகவும் கண்டறியப்பட்டது. பழைய வழித்திருத்தத்திற்கு கூடுதலாக, தற்காலிக பிணையங்கள் தரவு பகிர்தல் வெள்ளம் பயன்படுத்த முடியும். சேணொலி தற்காலிக பிணையங்களை சுய கட்டமைத்தல், இதில் முனைகள் நகரவும் சுதந்திரம் உண்டு மாறும் வலைப்பின்னல்களுக்கு. எந்த நேரத்திலும் எங்கும் - உருவாக்க மற்றும் "ஈ" வலையமைப்புகள் சேர சாதனங்கள் இயக்குவதன் கம்பியில்லா நெட்வொர்க்குகள் உள்கட்டமைப்பு அமைப்பு மற்றும் நிர்வாகம் சிக்கலான, இல்லாத
# செங்கலரை கரிவரதராசப்பெருமாள் கோயில்



**கரிவரதராசப்பெருமாள் கோயில்** தமிழ்நாட்டில் ஈரோடு மாவட்டம், செங்கலரை என்னும் ஊரில் அமைந்துள்ள பெருமாள் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. ஸ்ரீவைகுண்ட ஏகாதசி முக்கிய திருவிழாவாக நடைபெறுகிறது. புரட்டாசி மாதம் புரட்டாதிச் சனிக்கிழமைதோறும் திருவிழாவாக நடைபெறுகிறது.
# கோட்டைமேடு பள்ளிவாசல், கோயம்புத்தூர்


**கோட்டைமேடு பள்ளிவாசல்** அல்லது ** கோட்டை ஹிதாய‌த்துல் இசுலாம் சாபியா ஜமாத் பள்ளிவாசல்** (*Kottaimedu Mosque*) கோயம்புத்தூரிலுள்ள கோட்டைமேடு பகுதியில் அமைந்துள்ளது. இப்பள்ளிவாசல் கோவையில் எழுந்த முதல் மசூதி என்று கூறப்படுகிறது.  
.  
## அமைவிடம்
கோயம்புத்தூர் மாநகரின் மையப்பகுதியில் கோவை ரயில் நிலையத்திலிருந்து 1 கி.மீ. தொலைவில் இப்பள்ளிவாசல் அமைந்துள்ளது. இது இசுலாமியக் கட்டடக்கலையின் சிறப்புக் கூறுகளைக் கொண்ட பள்ளிவாசல் ஆகு‌ம்..  
1921 இல் ஆங்கிலேயருக்கு எதிராக சுதந்திரத்திற்காக மலபார் கலகத்தில் போராடி உயிர்நீத்த மாப்பிள்ளை முசுலிம்கள் இங்கு அடக்கம் செய்யப்பட்டுள்ளனர்.  

'ஹாஜியார் வலியப்பா கோட்டைமேடு முஸ்லிம் சமூகத்தினரிடையே தலைவராக இருந்தார். அவர் தனது சமூகம் மற்றும் மக்களைப் பற்றி மிகவும் அக்கறை கொண்டிருந்தார். அவரது கல்லறை மசூதிக்கு அருகில் உள்ளது, மேலும் அவர் பொதுமக்களுக்கு நன்கொடையாக வழங்கிய தெருவுக்கு 'ஹாஜி முகமது பிள்ளை ரவுதர் தெரு' என்று பெயரிடப்பட்டது. அவரது மரணத்திற்குப் பிறகு மசூதியை அவரது மருமகன் ஹாஜி மீரா பிள்ளை ரவுத்தர் பராமரித்தார், அவர் மக்காவுக்கு யாத்திரை சென்றபோது இறந்து சவூதி அரேபியாவின் ஜெட்டாவில் அடக்கம் செய்யப்பட்டார்  

1924 பள்ளிவாசல் ரெஜிஸ்டர் செய்யப்பட்ட பின்பு உறுப்பினர் லேனா முஹம்மது ராவுத்தர் , முதல் நிர்வாக சபை தலைவராக தேர்ந்தெடுக்கப்பட்டார்  

லேனா முஹம்மது ராவுத்தர் பதவிக்காலத்தில் , பள்ளிவாசலுக்கு வெளிப்புறத்தில் உள்ள காலி மனையில் இஸ்லாமிய மாணவர்களுக்காக கல்வி மற்றும் இஸ்லாமிய படிப்புக்கான மன்பவுல் உழும் பள்ளி கட்டிடத்தை கட்டினார்  ,  

மேலும் அவர் மசூதி மற்றும் கமிட்டிக்கு  , பொருளாதார ரீதியாக மேலும் பல முன்னேற்றங்களை செய்தார்  

அவருடைய மறைவிற்குப் பின்   அன்றைய கோவை முன்சிப்பால் ,  லேனா முஹம்மது ராவுத்தர்  நினைவாக ,  பள்ளிவாசல் பின்புறம் உள்ள தெருவுக்கு LMR STREET  அவர் பெயர் சூட்டப்பட்டது  

02-05-1924 அன்று, மசூதி '1860 ஆம் ஆண்டின் சட்டம் XXI' இன் கீழ் பதிவுசெய்யப்பட்டு ஒரு மேலாண்மை நிறுவப்பட்டது மற்றும் நிர்வாகத்தின் பின்வரும் 21 உறுப்பினர்களின் கீழ் மற்றும் ஆவணத்தில் ஜமாத்தின் 195 உறுப்பினர்கள் கையெழுத்திட்டனர்.  

1.ஹாஜி எம்.எம். முகமது மைதீன் ரவுதர்  

2.லேனா முகமது ரவுதர்  

3. எஸ்.எம்.இஸ்மெயில் ரவுதர்  

4. எம்.எம்.மஹம்மது அலி ரவுதர்  

5. எம்.எம்.வெல்லையப்பா ரவுதர்  

6. ஹாஜி எம்.எம்.மஹம்மது இப்ராஹிம் ரவுதர்,  

7. எஸ்.பி.மஹம்மது மரைக்காயர் ரவுத்தர்  

8 ஏ.எம்.பக்கர் முகமது ரவுதர்,  

9. ஹாஜி எஸ்.ஹசன் காதர் ரவுதர்  

10 ஏ.எஸ்.மஹம்மது அலியார் ரவுத்தர்  

11. ஏ.எம்.மஹம்மது யூசுப் ரவுதர்,  

12. டி.ஏ.ஹாசன் காதர் ரவுதர்  

13. எம்.ஏ.மஹம்மது சைபு ரவுதர்  

14. ஹாஜி எஸ்.கே.கதர் சைபு ரவுதர்  

15. எஸ்.சைட் குட்டி ரவுதர்  

16. ஹாஜி கே.சைய்யதுது ரவுத முகமது ரவுதர்  

17. ஹாஜி எஸ்.செய்யதுது ரவுதர்  

18 ஏ.பி.மஹம்மது ரவுதர்  

19.வி.அப்துல் காதர் ரவுதர்  

20 கே.கிதர் ரவுதர்  

21.டி.காதர் மைதீன் ரவுதர்  

## இன்று  மசூதி பல கல்வி நிறுவனங்களை ஏற்படுத்தியதன் மூலம் ஒரு பெரிய நிர்வாகமாக மாறியுள்ளது

## அமைப்பு
இப்பள்ளிவாசல் வெள்ளை நிற பளிங்கு தூண்களையும் கறுப்பு நிற பளிங்கு தலையையும் கொண்டது. சிவப்பு நிற கம்பளம் மைசூர் நகரில் இருந்து கொண்டு வரப்பட்டது.
# குரும்பபாளையம் மாரியம்மன் கோயில்



**மாரியம்மன் கோயில்** தமிழ்நாட்டில் கோயம்புத்தூர் மாவட்டம், குரும்பபாளையம் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது.  

மாசி மாதத்தில் பூவோடு திருவிழா நடைபெறுகிறது.  

ஆண்டு முழுவதும் அம்மாவாசை, பவுர்ணமி பூசைகள் சிறப்பாக நடைபெறுகிறது.  

சித்திரை பவுர்ணமி அன்று ஐம்பொன் உற்சவர்சிலை திருவீதி உலா உற்சவம் நடைபெறுகிறது.
# உர்பைன் லெவெரியே


**உர்பைன் ழீன் ஜோசப் லெவெரியே** *(Urbain Jean Joseph Le Verrier)* (; 11 மார்ச்சு 1811 – 23 செப்டம்பர் 1877) ஒரு பிரெஞ்சு கணிதவியலாளர் ஆவார். இவர் வான்கோள இயக்கவியலில் சிறப்புப் புலமை பெற்றார். இவர் நெப்டியூனின் நிலவலையும் அதன் இருப்பிடத்தையும் கணிதமுறையால் கண்டுபிடித்துப் பெயர்பெற்றவர்.  

## தகைமைகள்
- அரசு வானியல் கழகப் பொற்பதக்கம் – 1868, 1876
- நிலாவிலும் செவ்வாயிலும் உள்ள லெ வெரியே குழிப்பள்ளங்களும் நெப்டியூனின் வலயமும் குறுங்கோள் 1997 லெ வெரியேவும் இவரது நினைவாகப் பெயர் இடப்பட்டுள்ளன.
- ஈஃபில் கோபுரத்தில் பொறிக்கப்பட்ட 72 பேரில் ஒருவர்
# தேவம்பாடிவலசு பத்ரகாளியம்மன் விநாயகர் கோயில்



**பத்ரகாளியம்மன் விநாயகர் கோயில்** தமிழ்நாட்டில் கோயம்புத்தூர் மாவட்டம், தேவம்பாடிவலசு என்னும் ஊரில் அமைந்துள்ள அம்மன் கோயிலாகும்.  

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.  

## கோயில் அமைப்பு
இக்கோயிலில் விநாயகர், பத்ரகாளியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில். பரம்பரை பூசாரி N.கனகசபாபதி கட்டுப்பாட்டில் உள்ளது.  

## பூசைகள்
இக்கோயிலில் ஒருகாலப் பூசை நடக்கின்றது.
# பண்ணாரி அம்மன் தொழில்நுட்பக் கல்லூரி


**பண்ணாரி அம்மன் தொழில்நுட்பக்கல்லூரி** (*Bannari Amman Institute of Technology*) தமிழ்நாடு, ஈரோடு மாவட்டம், சத்தியமங்கலத்தில் அமைந்துள்ள ஒரு தன்னாட்சி பொறியியல் கல்லூரி. இக்கல்லூரி பண்ணாரி அம்மன் குழுமத்தால் 1996 ஆம் ஆண்டு தொடங்கப்பட்டது. அண்ணா பல்கலைகழகத்தின் கீழ் வரும் கல்லூரிகளுள் ஒன்று. பொறியியல் மற்றும் மேலாண்மை கல்வியில் 19 இளங்கலை பாடப்பிரிவுகளும் 15 முதுகலை பாடப்பிரிவுகளும் வழங்கப்படுகின்றன. அனைத்து துறைகளும், ஆராய்ச்சி மையங்களாக அங்கீகரிக்கப்பட்டுள்ளது.  

## சேர்க்கை
கல்லூரியில் இளங்கலை பொறியியல் சேர்க்கை அண்ணா பல்கலைகழக பொது பொறியியல் சேர்க்கை மூலமாக நடைபெறுகிறது. முதுகலை பொறியியல் சேர்க்கையானது பொது நுழைவுத் தேர்வின் தர வரிசை படி நடக்கிறது.  

## மன்றங்கள் மற்றும் சமூக சேவை அமைப்புகள்
மாணவர்களின் தனித்திறமைகளை வளர்க்கவும் ,வெளிக்கொணரவும் ,தலைமை பண்புகளை வளர்க்கவும்,ஐம்பதுக்கும் மேற்பட்ட மன்றங்கள் செயல்படுகின்றன .  

## நூலகம்
இங்குள்ள நூலகம், ஐந்து மாடி கட்டிடத்துடன் 83,000 புத்தகங்களையும், 400 இந்திய மற்றும் சர்வதேச பொறியியல் ஆய்வு இதழ்களையும் கொண்டுள்ளது.  

## விடுதி
இக்கல்லூயில் மாணவர்களுக்காக நான்கு விடுதிகளும், மாணவிகளுக்காக ஐந்து விடுதிகளும் உள்ளன.
# நினைப்பதற்கு நேரமில்லை



**நினைப்பதற்கு நேரமில்லை** கே.எசு.கே. இயக்கத்தில் டி. கே. இராமச்சந்திரன் தயாரித்து நடித்த தமிழ்த் திரைப்படமாகும். இப்படத்தின் திரைக்கதையானது *டி. கே. ஆர். நாடக மன்றத்தால்* எழுதப்பட்டது. கே. வி. மகாதேவன் இசையமைத்த இத்திரைப்படத்தில் டி. கே. இராமச்சந்திரன், ஆர். முத்துராமன், சௌகார் ஜானகி , சந்திரகாந்தா ஆகியோர் முக்கிய வேடங்களிலும், வி. கே. ராமசாமி, மனோரமா, எஸ். ராமராவ் ஆகியோர் இதர துணை வேடங்களிலும் நடித்திருந்தனர்.  

## நடிகர்கள்
- டி. கே. இராமச்சந்திரன் - சீதாராமன்
- ஆர். முத்துராமன் - செல்வம்
- சந்திரகாந்தா - ஜமுனா
- சௌகார் ஜானகி - இலட்சுமி
- .வி. கே. இராமசாமி - சிவசங்கரப் பிள்ளை
- மனோரமா - தங்கம்
- சீதாலட்சுமி - சிவகாமி
- எசு. ராமாராவ் - சிதம்பரம் (செல்வத்தின் வீட்டுப் பணியாளர்)
- புஷ்பமாலா - அஞ்சலை
- ஜெயந்தி - நடன அழகி, சிறப்புத் தோற்றம்
- என். என். கண்ணப்பா - காவல் அலுவலர்
- அங்கமுத்து - சிறப்புத் தோற்றம்

## பாடல்கள்

கே. வி. மகாதேவன் இசையமைத்த இத்திரைப்படத்தில் இடம்பெற்ற பாடல்களை வாலி , கண்ணதாசன், தஞ்சை வானன் ஆகியோர் எழுதியிருந்தனர்.  
| எண் | பாடல் | பாடகர்(கள்) | பாடலாசிரியர் | நீளம்(நி:நொ) |
| --- | --- | --- | --- | --- |
| 1 | அத்தான் கடிதம் நல்ல | பி. சுசீலா | 3:21 |  |
| 2 | இளமை முடியும் | ஜமுனா ராணி | 4:05 |  |
| 3 | நினைப்பதற்கு நேரமில்லை | பி. பி. ஸ்ரீனிவாஸ் | வாலி | 4:37 |
| 4 | பழி வாங்கும் நினைவு | 1:50 | } |  |
# அன்னபூர்ணா - 28 (நெல்)



**அன்னபூர்ணா 28** *(Annapurna 28)* என்பது; 1971 ஆம் ஆண்டுவாக்கில் அறிமுகப்படுத்தப்பட்ட, ஈரநில, சாகுபடிக்கு ஏற்ற குறுகியகால நெல் வகையாகும். 100 - 105 நாட்களில் அறுவடைக்கு வரக்கூடிய இந்த நெல் இரகம், பூர்வீக தைச்சுங் - 1 என்ற நெல் இரகத்தையும், பட்டாம்பி - 10 எனும் நெல் இரகத்தையும் இணை சேர்த்து உருவாக்கப்பட்ட நெல் வகையாகும். ஒரு எக்டேருக்கு 3000 - 4000 கிலோ (*30-40 Q/ha*) மகசூல் தரவல்ல இதன் நெல், சிவப்பு நிறத்தில் உள்ளது.  

## ஒத்த பெயரில் மற்றவை
- அன்னபூர்ணா 1 (நேபாள மலைத்தொடர்)
- அன்னபூர்ணா கௌரிசங்கர் (கோவை உணவகம்)
# கியார்கு ஆத்தோ கெர்மனோவிச் சுத்ரூவ



**கியார்கு ஆத்தோ கெர்மனோவிச் சுத்ரூவ (Georg Otto Hermann Struve)** (; 29 திசம்பர் 1886 – 10 ஜூன் 1933) இவர் 1930 வாக்கில் ஈராசு பரப்புரையில் கலந்துகொண்டு குறுங்கோள் 433 ஈராசு நோக்கிடுகளைப் பயன்படுத்தி, சூரிய இடமாறு தோற்றப் பிழையைக் கண்டுபிடித்தார். சுத்ரூவ அமெரிக்க வான்காணகங்களையும் பயன்கொண்டுள்ளார். ய்ரெக்கேசு வான்காணகத்தில் தனொன்றுவிட்ட உரனிர் ஆட்டொவை மீண்டும் சந்தித்து தன் தாத்தா ஆட்டோ வில்கெல்ம் வான் சுத்ரூவ அவர்களின் சீட்டா காங்கிரீ எனும் சிக்கலான பன்மை விண்மீன் அமைப்பின் நோக்கிடுகளை மீள பகுத்தாய்ந்துள்ளார்.  

இவர் பிரசியத் தளபதியின் மகளாகிய மேரி வான் மோக்கை மணந்தார். இவர்களுக்கு இருமகன்கள் உண்டு. இவரில் வில்பிரீடு செருமனியிலுள்ள வில்கெல்ம்சாவெனில் 1914 இல் பிறந்தார்.செருமனியிலுள்ல கார்ல்சுருகேவில் 1992 இல் இறந்தார். மற்றொரு மகன் இரீன்கார்த் ஆவார். வில்பிரீடு வானியலிலும் ஒலியியலிலும் ஈடுபட்டார். இரீன்கார்த் இரண்டாம் உலகப் போரில் 1943 இல் இறந்தார்.
# அலோரின் சாச்



**சாச்** (Chach of Alor) (கி பி 631-711) கி பி ஏழாம் நூற்றாண்டின் நடுவிலிருந்து சிந்துப் பகுதிகளை ஆண்ட பிராமண அரச குலத்தைச் சேர்ந்த மன்னராவார்.  

சிந்துவின் முன்னாள் மன்னர் இரண்டாம் இராய் சகாசியின் அரசவையில் முதலமைச்சராக இருந்த பிராமண குல சாச் என்ற பிராமணர், இராய் சகாசியின் மரணத்திற்குப் பின் தன்னை சிந்துவின் மன்னராக முடிசூட்டிக் கொண்டார்.இராய் வம்சத்தின் சிந்து மன்னர் இரண்டாம் இராய் சகிராசின் முதலமைச்சராக இருந்தவர் சாஜ். மன்னர் இராய் சகிராசின் மறைவிற்குப் பின்னர், கி பி 632-இல் இறந்த மன்னரின் விதவையான பட்டத்து ராணியை, முதலமைச்சரான சாஜ் மணந்து கொண்டு, அரச குடும்பத்தவருள் ஒருவராக ஆனார்.  
தனது உடன்பிறந்தவன் சந்திரன் என்பவனை தனது முதலமைச்சராகக் கொண்டு, தனது இராச்சியத்தின் பரப்புகளை போர்களால் விரிவுப்படுத்தினான். 631 முதல் 711 முடிய சிந்து பகுதிகளை சாச் ஆண்டார்.  

மன்னர் சாச்சின் மறைவிற்குப் பின்னர் அவரது சகோதரன் சந்திரன் சிந்து நாட்டை எட்டு ஆண்டுகள் ஆட்சி புரிந்தான். பின்னர் மன்னர் சாச்சின் மூத்த மகன் இராஜா தாகீர் பட்டத்திற்கு வந்தான்.  

## இதனையும் காண்க
- இராஜா தாகீர்
- பிராமண அரச குலம்
- பிராமண அரச குலங்கள்
# சத்தாதன்வன்


<noinclude>  

</noinclude>  
**சத்தாதன்வன்** அல்லது **சத்தாதனுஸ்** (Shatadhanvan or Shatadhanus) மௌரியப் பேரரசின் எட்டாவது பேரரசர் ஆவார். புராணக் குறிப்புகளின் படி, தேவவர்ம மௌரியனுக்குப் பின்னர் ஆட்சி வந்த சத்தாதன்வன் மௌரியப் பேரரசை கி.மு. 195 முதல் 187 முடிய ஏறத்தாழ எட்டு ஆண்டுகள் ஆட்சி செய்தார்.  

இவரது ஆட்சிக் காலத்தில் பல்வேறு மன்னர்களின் தொடர் படையெடுப்பால், மௌரியப் பேரரசின் பகுதிகள் சுருங்கி, மகதப் பகுதி (தற்கால பிகார்) மட்டும் மௌரியப் பேரரசில் எஞ்சியிருந்தது. இவரது மறைவுக்குப் பின்னர், இவரது மகன் பிரகத்திர மௌரியன் ஆட்சிக்கு வந்தார்.
# அக்கினிமித்திரன்


**அக்கினிமித்திரன்** (Agnimitra) (ஆட்சிக் காலம் கி மு 149 – 141), மௌரியப் பேரரசை வீழ்த்திய புஷ்யமித்திர சுங்கன் நிறுவிய சுங்கப் பேரரசின் இரண்டாம் மன்னர் ஆவார். அக்கினிமித்திரன் கி மு 149-இல் சுங்கப் பேரரசின் மன்னரானார். வாயு புராணம் மற்றும் பிரம்மாண்ட புராணங்கள் அக்கினிமித்திரன் எட்டு ஆண்டுகள் ஆட்சி புரிந்தான் எனக் கூறுகிறது.  

## வாரிசுகள்
கி மு 141-இல் அக்னிமித்திரனின் ஆட்சி முடிவுற்ற போது, அக்கினிமித்திரனின் மகன் வசுச்செயஸ்தா என்பவர் ஆட்சிக்கு வந்ததாக மச்ச புராணமும், சுச்ஜெயஸ்தா என்பவர் ஆட்சிக்கு வந்ததாக வாயு புராணம், பிரம்மாண்ட புராணம், விஷ்ணு புராணம் மற்றும் பாகவத புராணங்கள் குறிப்பிடுகிறது
# ஆட்டோ வில்கெல்ம் வான் சுத்ரூவ



**ஆட்டோ வில்கெல்ம் வான் சுத்ரூவ** *(Otto Wilhelm von Struve)* (மே 7, 1819 (Julian calendar: ஏப்பிரல் 25) – ஏப்பிரல் 14, 1905) ஓர் உருசிய வானியலாளர் ஆவார். உருசிய மொழியில் இவர் பெயர் வழக்கமாக, **ஆத்தோ வாசில்யேவிச் சுத்ரூவ** *(Otto Vasil'evich Struve)* (Отто Васильевич Струве) என அமைகிறது. இவரது தந்தையார், [[பிரீட்ரிக் கியார்கு வில்கெல்ம் வான் சுத்ரூவ]வும் இவரும் 19 ஆம் நூற்றாண்டின் தலைசிறந்த வானியலாளர்களாக்க் கருதப்படுகின்றனர். இவர் 1862 முதல் 1889 வரை புல்கொவோ வான்காணகத்தின் தலையேற்றிருந்தார். இவர் உருசிய அறிவியல் கல்விக்கழகத்தின் முன்னணி உறுப்பினராக விளங்கினார்.  

## சொந்தவாழ்க்கையும் இறுதிக் காலமும்

வலதில் இருந்து மூன்றாவதாக உள்ளார்.]]  

## தகைமைகளும் விருதுகளும்

இவர் 1840 இல் வெளியாகிய "சூரியக் குடும்பத்தின் சீரியக்கத்தின் தலையாட்ட மாறிலியைத் தீர்மானித்தல்" எனும் ஆய்வுரைக்காக 1950 இல் அரசு வானியல் கழகத்தின் பொற்பதக்கத்தை வென்றார் . இவர் 1852 முதல் 1889 வரை சுவீடிய அரசு அறிவியல் கல்விக்கழகத்தின் உறுப்பினராக இருந்தார்.அதேகாலத்தில் இவர் உருசிய அறிவியல் கல்விக்கழகத்தில் உறிப்பினராக இருந்து, 1856 இல் அதன் கல்வியியலாலரானார். இவர் 1874இல் நெதர்லாந்து அரசு கலை, அறிவியல் கல்விக்கழகத்தின் அயல்நாட்டு உறுப்பினரானார். குறுங்கோள் 768 சுத்ரூவீனா ஆட்டொ வில்கெல்ம், பிரீட்ரிக் கியார்கு வில்கெல்ம், எர்மன் சுத்ரூவ ஆகியோரின் நினைவாகப் பெயர் இடப்பட்டுள்ளது; நிலாவின் சுத்ரூவ குழிப்பள்ளம் வேறு மூன்று சுத்ரூவ குடும்ப உறுப்பினர்கள் பெயரில் அழைக்கப்படுகிறது:அதாவது. பிரீட்ரிக் கியார்கு வில்கெல்ம், ஆட்டோ விகெல்ம், ஆட்டோ சுத்ரூவ ஆகியோரின் நினைவாகப் பெயர் இடப்பட்டுள்ளது. சுத்ரூவ புவியளவை வில் (Struve Geodetic Arc) 2005 இல் உலக மரபுப் பட்டியலில் சேர்க்கபட்டது.
# டி. கே. இராமச்சந்திரன்



**டி. கே. இராமச்சந்திரன்** (இறப்பு: அக்டோபர் 1993) இந்தியத் திரைப்பட நடிகரும் தயாரிப்பாளரும் ஆவார். கதாநாயகனாகவும் வில்லனாகவும் பல திரைப்படங்களில் நடித்துள்ளார். 1966 ஆவது ஆண்டில் பெரிய மனிதன் திரைப்படத்தை தனது *சரசுவதி தயாரிப்பகம்* நிறுவனத்தின் மூலமாக தயாரித்தார். கே. சி. கே. கிருஷ்ண மூர்த்தி இயக்கத்தில் உதய் சந்திரிகாவுடன் இவரும் நடித்திருந்தார். ரஜினிகாந்த் நடித்த பைரவி உட்பட 1970 களில் வெளியான பல்வேறு திரைப்படங்களில் நடித்தவர்.  

## பங்காற்றிய திரைப்படங்களில் சில

### நடித்த திரைப்படங்கள்
- திகம்பர சாமியார் (1951)
- மோகனசுந்தரம் (1951)
- மேனகா (1955)
- எல்லாம் இன்பமயம் (1955)
- மதுரை வீரன் (1956)
- வஞ்சிக்கோட்டை வாலிபன் (1958)
- ராஜா தேசிங்கு (1960)
- நினைப்பதற்கு நேரமில்லை (1963)
- பைரவி (1978)
- அவள் யார்
- அழகு நிலா
- சங்கிலித்தேவன்
- சவுக்கடி சந்திரகாந்தா
- சிங்காரி
- சின்னதுரை
- டவுன் பஸ்
- தங்கம் மனசு தங்கம்
- தந்தைக்குப்பின் தமையன்
- தலை கொடுத்தான் தம்பி
- தாயைப்போல பிள்ளை நூலைப்போல சேலை
- திருடர்கள் ஜாக்கிரதை
- தேடி வந்த செல்வம்
- நான் வளர்த்த தங்கை
- பணம்
- பாஞ்சாலி
- பூங்கோதை
- பெரிய மனிதன்
- போன மச்சான் திரும்பி வந்தான்
- மாங்கல்ய பாக்கியம்
- முதலாளி
- லட்சுமி

### தயாரித்த திரைப்படங்கள்
- நினைப்பதற்கு நேரமில்லை (1963)
- பெரிய மனிதன் (1966)

## மேற்கோள்கள்கள்

## வெளியிணைப்புகள்
# இராஜா தாகீர்



**இராஜா தாகீர் சென்** (; , <small> கி பி 661 – 712) தற்கால சிந்துவை, கி பி 679 முதல் 712 முடிய ஆண்ட பிராமண அரச குல இறுதி இந்து மன்னராவார்.ராஜா சாச் - ராணி சுகாநதி இணையருக்குப் பிறந்தவர். ராஜா சாச்சின் மறைவிற்குப் பின் ஆட்சிக்கு வந்த இவரது சித்தப்பா சந்திரனின் மறைவிற்குப் பிறகு ராஜா தாகீர் சிந்துவின் மன்னராக பட்டம் சூட்டிக் கொண்டார்.  
இவர் ஆண்ட புஷ்கர்ணா இராச்சியத்தில், தற்கால பாகிஸ்தானின் சிந்து, பலுசிஸ்தான், பஞ்சாப் பகுதிகள், ஈரானின் தெற்கு மற்றும் கிழக்குப் பகுதிகளும், ஆப்கானித்தானின் பகுதிகளும் அடங்கியிருந்தன.  

இந்தியா மீதான இசுலாமிய படையெடுப்புகளின் போது உமையா கலீபகத்தின் அரபுப் படைத்தலைவர் முகமது பின் காசிம் என்பவரால் ராஜா தாகீர் சிறை பிடிக்கப்பட்டு, பின்னர் ராஜா தாகீரின் தலை கொய்யப்பட்டு, உமையா கலீபகத்தின் ஆளுநருக்கு அனுப்பி வைக்கப்பட்டது. போரின் முடிவில் பெரும்பாலான அரச குடும்ப பெண்டிர் அரபு போர் வீரர்களிடமிருந்து தங்களின் கற்பை காத்துக் கொள்ள, கூட்டுத் தீக்குளிப்பு செய்து கொண்டு மாண்டனர்.  

சிந்து மீதான அரபியர்கள் படையெடுப்புகள் குறித்து விளக்கும் பாரசீக மொழி நூலான சாச் நாமாவில் பிராமண அரச குலம் ஆண்ட சிந்து பகுதிகளையும், சிந்துவில் நடந்த அரேபியர்களின் ஆக்கிரமிப்புகளை விளக்குகிறது.  

## இதனையும் காண்க
- பிராமண அரச குலங்கள்
- இராய் வம்சம்

## அடிக்குறிப்புகள்

## ஆதாரங்கள்
- Mirza Kalichbeg Fredunbeg: The Chachnamah, An Ancient History of Sind, Giving the Hindu period down to the Arab Conquest. Translated by from the Persian by, Commissioners Press 1900
- R. C. Majumdar, H.C. Roychandra and Kalikinkar Ditta : An Advanced History of India, Part II,
- Tareekh-Sind, By Mavlana Syed Abu Zafar Nadvi
- Wink, Andre, *Al Hind the Making of the Indo Islamic World*, Brill Academic Publishers, Jan 1, 1996,
# முசலி பிரதேச சபை

**முசலி பிரதேச சபை** (*Musali Divisional Council*) இலங்கையின் மன்னார் மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். முசலி பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் மொத்தப் பரப்பளவு 458.25 சதுர மைல்கள். இதன் வடக்கில் நானாட்டான் பிரதேச சபையும்; கிழக்கில் நானாட்டான் பிரதேச சபை, அனுராதபுரம் மாவட்டம் என்பனவும்; தெற்கில் புத்தளம் மாவட்டமும், மேற்கில் கடலும் எல்லைகளாக உள்ளன. இச்சபைக்கான உறுப்பினர்களும், சபையின் தலைவரும் நேரடியாக மக்களால் தெரிவுசெய்யப்படுகின்றனர். முசலி பிரதேச சபையில் 9 உறுப்பினர்கள் உள்ளனர். இந்த 9 உறுப்பினர்களும் விகிதாசார பிரதிநிதித்துவ முறையில் இடம்பெறும் தேர்தல் ஊடாகத் தெரிவு செய்யப்படுகின்றனர்.  

## வட்டாரங்கள்
முசலி பிரதேச சபைப் பகுதி 10 வட்டாரங்களாகப் பிரிக்கப்பட்டுள்ளது. இவ்வட்டாரங்களின் இலக்கம், பெயர், அவற்றில் அடங்கியுள்ள கிராம உத்தியோகத்தர் பிரிவுகள் பற்றிய விபரங்களைக் கீழேயுள்ள அட்டவணையில் காணலாம்.  

| valign=bottom align=இல. | valign=bottom align=பெயர் | valign=bottom align=இல. | valign=bottom align=பெயர் |
| --- | --- | --- | --- |
| 1 | அரிப்பு | MN134 | align=அரிப்பு கிழக்கு |
| KN135 | align=அரிப்பு மேற்கு |  |  |
| 2 | பண்டாரவெளி | MN137 | align=பண்டாரவெளி |
| MN138 | align=பூநொச்சிக்குளம் |  |  |
| 3 | புதுவெளி | MN136 | align=மேதன்வெளி |
| MN146 | align=புதுவெளி |  |  |
| 4 | சிலாவத்துறை | MN144 | align=சிலாவத்துறை |
| MN145 | align=சவேரியார்புரம் |  |  |
| 5 | பொற்கேணி | MN141 | align=பெரியபுல்லச்சி பொற்கேணி |
| MN142 | align=சின்னப்புல்லச்சி பொற்கேணி |  |  |
| 6 | மருதமடு வேப்பங்குளம் | MN139 | align=மருதமடு |
| MN140 | align=வேப்பங்குளம் |  |  |
| 7 | பாலைக்குழி | MN151 | align=மறிச்சுக்கட்டி |
| MN152 | align=பாலைக்குழி |  |  |
| 8 | கரடிக்குழி | MN150 | align=கரடிக்குழி |
| MN153 | align=முள்ளிக்குளம் |  |  |
| 9 | கொண்டச்சி | MN148 | align=கொக்குப்பிடயன் |
| MN149 | align=கொண்டச்சி |  |  |
| 10 | முசலி | MN143 | align=ஆத்திமுறிப்பு |
| MN147 | align=கூளங்குளம் | } |  |

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்:  

| &nbsp; | align=ஐக்கிய மக்கள் சக்தி | 3,767 | 33.26% | **3** | **2** | **5** |
| --- | --- | --- | --- | --- | --- | --- |
| align=இலங்கைத் தொழிற் கட்சி | 2,441 | 21.55% | **3** | **1** | **4** |  |
| &nbsp; | align=தேசிய மக்கள் சக்தி | 2,132 | 18.82% | **2** | **1** | **3** |
| &nbsp; | align=சிறீலங்கா முஸ்லிம் காங்கிரசு | 1,482 | 13.08% | **1** | **1** | **2** |
| &nbsp; | align=சுயேச்சைக் குழு | 611 | 5.39% | **1** | 0 | **1** |
| &nbsp; | align=சனநாயகத் தமிழ்த் தேசியக் கூட்டணி | 551 | 4.86% | 0 | **1** | **1** |
| align=சர்வசன அதிகாரம் | 171 | 1.51% | 0 | 0 | 0 |  |
| &nbsp; | align=மக்கள் கூட்டணி | 96 | 0.85% | 0 | 0 | 0 |
| colspan=2'செல்லுபடியான வாக்குகள்''' | **11,327** | **100.00%** | **10** | **6** | **16** |  |
| colspan=2 align= செல்லாத வாக்குகள் | 80 |  |  |  |  |  |
| colspan=2 align= பதிவான மொத்த வாக்குகள் | 11,407 |  |  |  |  |  |
| colspan=2 align= பதிவில் உள்ள வாக்காளர்கள் | 13,858 |  |  |  |  |  |
| colspan=2 align= வாக்களித்தோர் | 82.31% | } |  |  |  |  |
# அருச்சுனயானர்கள்

வில் சிந்து ஆறு - கங்கை ஆற்றிக்கும் இடைப்பட்ட பகுதியில் அருச்சுனாயன மக்களின் வாழ்விடம்: அருகில் சகலா, யௌதேயர்கள், பௌரவர்கள், குலிந்தர்கள், விருஷ்ணிகள் மற்றும் ஆதும்பரர்கள்]]  

**அருச்சுனயானர்கள்** (Arjunayana, Arjunavana, Arjunavayana) சுங்கப் பேரரசின் காலத்தில், இந்தியத் துணைக்கண்டத்தின் பண்டைய பஞ்சாப் பகுதி அல்லது வடமேற்கு இராஜஸ்தான் பகுதியில் கி மு 185 - 73 காலத்தில் வாழ்ந்த பண்டைய குடியரசு அரசியல் முறையில் வாழ்ந்த மக்கள் ஆவார்.  

கி பி 335 – 380 காலத்திய சமுத்திரகுப்தரின் அலகாபாத் கல்வெட்டுகளில், குப்தப் பேரரசின் மேற்கு எல்லை ஓரத்தில் குடியரசு தத்துவத்துடன் தன்னாட்சியுடன் வாழ்ந்த அருச்சுனயான மக்கள் குறித்தான செய்திகள் உள்ளது.  

கி பி ஆறாம் நூற்றாண்டில் வாழ்ந்த வராகமிகிரர் எழுதிய பிரகத் சம்ஹிதை நூலில் அருச்சுனாய மக்கள் குறித்தான செய்திகள் உள்ளது.  

## இதனையும் காண்க
- யௌதேயர்கள்
- பௌரவர்கள்
- குலிந்தர்கள்
- காம்போஜர்கள்
- மகாஜனபதம்
# முத்துரங்கம் அரசினர் கலைக் கல்லூரி



**முத்துரங்கம் அரசினர் கலைக் கல்லூரி** இந்திய மாநிலம் தமிழ்நாட்டின் வேலூரில் செயல்பட்டுவரும் அரசினர் தன்னாட்சிக் கலைக் கல்லூரியாகும். 1965 நவம்பர் 01 அன்று தொடங்கப்பட்ட இக்கல்லூரி தற்போது திருவள்ளுவர் பல்கலைக்கழகத்தின் உறுப்புக் கல்லூரியாக செயல்பட்டு வருகிறது.  

## வரலாறு
முத்துரங்கம் கலைக் கல்லூரியானது 1965 ஆவது ஆண்டில் அப்போதைய தமிழக முதல்வர் பக்தவத்சலம் அவர்களால் திறந்து வைக்கப்பட்டது.
# ஆர். எம். நௌசாத்


**ஆர். எம். நௌசாத்** (பிறப்பு: செப்டம்பர் 5, 1960) இலங்கையின் கிழக்கு மாகாணத்தைச் சேர்ந்த கவிஞரும், சிறுகதை, புதின எழுத்தாளரும் ஆவார். *தீரன்* என்ற புனைபெயரிலும் எழுதுபவர்.  

## வாழ்க்கைக் குறிப்பு
நௌசாத் சாய்ந்தமருது ஊரில் ராசிக் காரியப்பர், ஹாஜரா ஆகியோருக்குப் பிறந்தவர். அஞ்சல் அதிபராகப் பணியாற்றி ஓய்வு பெற்றவர். மனைவி பெயர் பாத்திமா றிபாயா, இவர்களுக்கு மூன்று பிள்ளைகள் உள்ளனர். 1978 ஆம் ஆண்டு முதல் எழுதி வரும் இவர் தூது என்ற பெயரில் கவிதைச் சிற்றிதழ் ஒன்றை வெளியிட்டுள்ளார்.  

## எழுதிய நூல்கள்
- *வல்லமை தாராயோ..* (சிறுகதைத் தொகுதி, 2000)
- ''வெள்ளிவிரல் (சிறுகதைத் தொகுதி, 2011)
- *பள்ளிமுனைக் கிராமத்தின் கதை* (2003)
- *வானவில்ல்லிலே ஒரு கவிதை கேளு* (2005)
- ''நட்டுமை (புதினம், 2009)
- *கொல்வதெழுதுதல் 90* (புதினம், 2013)
- *வக்காத்துக் குளம் (குறுநாவல். 2021 )*
- தீரதம் (சிறுகதை தொகுப்பு. 2019)
- ஆழித்தாயே அழித்தாயே... (சுனாமி. காவியம்.2014)
- குறு நெல். (குறும்பாக்கள்.2021)
- அபாயா என் கறுப்பு வானம்.(கவிதைகள்..மின்நூல்..பிரதிலிபி வெளியீடு)
- முத்திரையிடப்பட்ட மது (கவிதை தொகுதி.2022)

## பரிசுகளும் விருதுகளும்
- *நட்டுமை* நாவல் காலச்சுவடு சுந்தர ராமசாமி 75 பவழவிழா இலக்கியப்போட்டியில் முதற் பரிசு பெற்றது.
- *தாய் மொழி* சிறுகதை ஞானம் மாசிகை நடத்திய புலோலியூர் க. சதாசிவம் நினைவுச் சிறுகதைப் போட்டியில் முதற்பரிசு பெற்றது.
# அலெக்சாந்தர் அலெக்சாந்திரோவிச் மீகைலோவ்

**அலெக்சாந்தர் அலெக்சாந்திரோவிச் மீகைலோவ்** *(Aleksandr Aleksandrovich Mikhailov)* (ஏப்பிரல் 26 (N.S. date, ஏப்பிரல் 14 O.S.), 1888, மோர்சான்சுகு - செப்டம்பர் 29, 1983) ஓர் உருசிய வானியலாளர் ஆவார். இவர் சோவியத் அறிவியல் கல்விக்கழக உறுப்பினர் ஆவார். இவர் 1947 முதல் 1982 வரை புல்கோவோ வான்காணகத்தில் பணிபுரிந்தார். இவர் 1964 வரை அதன் இயக்குநராக இருந்து இலெனின்கிராது வீழ்ச்சிக்குப் பிறகான போருக்குப் பிந்திய புத்துயிர்ப்புக்கு வித்திட்டவரெனப் பெயர்பெற்றார்.|access-date=2017-03-26 |archive-date=2005-01-24 |archive-url=https://web.archive.org/web/20050124062344/http://neopage.nm.ru/ENG/GENERAL/p05.htm |url-status=dead }}</ref>  

இவரது முதல் ஆய்வுரைகளில் ஒன்று ஆல்லே வால்வெள்ளி பற்றியமைந்தது.  

இடுக்கண்ணாக, ஜோசப் சுடாலின் புல்கோவோ வான்காணகத்தை இடிக்க ஆணையிட்டதுபோலவே, மீண்டும் மீள்கட்டமைக்கவும் ஆணையிட்டார். அதை 1954 இல் மீண்டும் திறக்கவைப்பதில் மீகைலோவ் முதன்மையான பாத்திரம் வகித்தார். அதன் ஆய்வு நோக்கம் கதிர்வீச்சு வானியல் கருவிகளைப் பயன்படுத்தி சூரியச் செயல்பாட்டு ஆய்விலும் பிற திட்டங்களிலும் ஈடுபடுவது ஆகும்.  

மீகைலோவின் வானியல் தலைப்புகள் குறித்த கருத்துகள் அவரது வாழ்நாள் முழுவதும் கோரிப் பெறப்பட்டன. காலம் ( *Time*) இடழின் கட்டுரை ஒன்றில் உலூனா 3 எனும் சோவிய நிலாத் தேட்டக் கலம் புவிக்கு வானொலி அலைத் தொடர்புவழி பெறப்பட்ட நிலாத்தரையின் ஒளிப்படங்களைப் பற்றிக் குறிப்பிடுகிறது. இவர் ஒரு நேர்காணலில் "நிலாத் தேட்டத்தின் அடுத்த படிநிலை, கருவிகளுக்கு ஊறுகள் ஏதும் நேராமல் அங்கு ஓர் நகரும் ஊர்தியை தரையிறக்கம் செய்வதே." எனக் கூறியுள்ளார் அதே ஆண்டில் அமெரிக்காவுக்கும் சோவியத் ஒன்றியத்துக்கும் இடையே நிகழும் பனிப்போரால் தூண்டப்பட்டுள்ள விண்வெளிப்போட்டி பற்றி அதே ஆண்டு ஜனவரியில் கேட்டபோது அவர் ஆட்கள் செல்லும் விண்வெளித் தேட்டத்தின் "மிகப்பெரும் சிக்கல் என்னவென்றால், அவர்கள் பாதுகாப்போடு திரும்புவதே" என காலம் ( *Time*)) இதழின் பேட்டியாளரிடம் கூறியுள்ளார் மேலும் " அவர்கள் பாதுகாப்பாக உயிரோடு திரும்பும் உறுதிப்பாடில்லாமல் நாங்கள் ஆட்களை அனுப்பும் இன்னலை ஏற்க விரும்பவில்லை" எனவும் வற்புறுத்துகிறார்.  

இவர் வானியல் பணியைத் தவிர்த்து, பல அறிவியல் நூல்களை உருசியத்தில் மொழிபெயர்த்தார்.  

இவர் திறந்த மனமும் நேர்மையும் வாய்ந்தவர். மற்றவரிடமும் அந்த நிலையை வேண்டினார்."
# அலெக்சாந்தர் எபிமோவிச் சாலமனோவிச்

**அலெக்சாந்தர் எபிமோவிச் சாலமனோவிச்** *(Alexander Yefimovich Salomonovich)* (; 1916-1989) ஓர் உருசியக் கதிர்வீசு வானியலாளர் ஆவார். இவர் மாஸ்கோ அரசு பல்கலைக்கழக இயற்பியல் துறையில் 1939 இல் பட்டம் பெற்றார்.  

இவர் 1953 முதல் 1959 வரை இலெபெதேவ் "RT-22" எனும் 22 மீ துல்லியமான தொலைநோக்கி உருவாக்கத் தலைமை அறிவியலாளராக இருந்தார். பின்னர் அந்தக் கருவி இயக்குதலில் தலைமை அறிவியலாளராக 1964 வரை ஈடுபட்டார் .
# விக்கிப்பீடியா:தரவுத்தள அறிக்கைகள்/அண்மையில் அதிகம் தொகுக்கப்பட்ட கட்டுரைகள்

கடந்த 30 நாட்களில் அதிகம் தொகுக்கப்பட்ட கட்டுரைகள். -- AswnBot (பேச்சு) <onlyinclude>00:15, 6 அக்டோபர் 2022 (UTC)</onlyinclude>  
| கட்டுரை | தொகுப்புகள் |  |
| --- | --- | --- |
| :இரசினிகாந்து திரை வரலாறு | 189 |  |
| :சார்லசு, வேல்சு இளவரசர் | 156 |  |
| :ஐக்கிய இராச்சியத்தின் இரண்டாம் எலிசபெத் | 135 |  |
| :இளவரசர் வில்லியம், கேம்பிரிட்ச் கோமகன் | 130 |  |
| :நூர் சுல்தான் | 122 |  |
| :ஐக்கிய இராச்சியத்தின் மூன்றாம் சார்லசு | 114 |  |
| :கேத்தரின், கேம்பிரிட்ச் சீமாட்டி | 104 |  |
| :கெடா | 97 |  |
| :பெட்டாலிங் ஜெயா | 92 |  |
| :2020 இந்தோனேசியாவில் கொரோனாவைரசுத் தொற்று | 88 |  |
| :லிஸ் டிரஸ் | 79 |  |
| :கேம்பிரிட்ஜ் இளவரசர் ஜோர்ஜ் | 75 |  |
| :கடாரம் | 70 |  |
| :தனியெத்சுக் மக்கள் குடியரசு | 69 |  |
| :கேம்பிரிட்ச் இளவரசர் லூயி | 68 |  |
| :சார்லட், கேம்பிரிட்ச் இளவரசி | 67 |  |
| :பிரித்தானிய நாட்டுப்பண் | 66 |  |
| :பூஜாங் பள்ளத்தாக்கு | 65 |  |
| :2022 உக்ரைன் மீதான உருசியாவின் படையெடுப்பு | 64 |  |
| :அங்கெலா மேர்க்கெல் | 63 |  |
| :இரண்டாம் எலிசபெத் மகாராணியின் இறப்பு | 62 |  |
| :ஜார்ஜ் டவுன், பினாங்கு | 50 |  |
| :தாய்லாந்து | 48 |  |
| :மலாயா ஒன்றியம் | 48 |  |
| :ஆங்காங் | 45 |  |
| :தென் கொரியா | 43 |  |
| :திருநாவலூர் பக்தஜனேஸ்வரர் கோயில் | 43 |  |
| :தைவான் | 41 |  |
| :சுவான்டே பாபோ | 41 |  |
| :மிக்கைல் கொர்பச்சோவ் | 40 |  |
| :தினேப்பர் ஆறு | 39 |  |
| :ஸ்டார் வார்ஸ் | 39 |  |
| :உருசியா | 38 |  |
| :ஆசியக் கிண்ணம் 2022 | 38 |  |
| :சீனா | 37 |  |
| :திருக்கோயிலூர் | 36 |  |
| :இந்தியா | 36 |  |
| :முள்ளியவளை | 35 |  |
| :கொங்கு நாடு | 34 |  |
| :பொன்னியின் செல்வன் | 34 |  |
| :பிலிப்பீன்சு | 33 |  |
| :சபா | 33 |  |
| :ச. சாமிவேலு | 33 |  |
| :ஒலாஃப் சோல்த்சு | 33 |  |
| :சேம்சு பீபிள்சு | 33 |  |
| :ஆத்திரேலியா | 32 |  |
| :தலசீமியா | 32 |  |
| :துருக்கி | 31 |  |
| :ஸ்ரீபிருந்தன் சண்முகராகவன் | 31 |  |
| :லின்டான் | 31 | } |
# திரு ஆ. கோவிந்தசாமி அரசு கலைக் கல்லூரி


**திரு ஆ. கோவிந்தசாமி அரசு கலைக் கல்லூரி** (*Thiru A. Govindasamy Government Arts College*) என்பது இந்திய மாநிலம் தமிழ்நாட்டின் விழுப்புரம் மாவட்டம் திண்டிவனத்தில் செயல்பட்டுவரும் இருபாலருக்கான அரசினர் கலைக் கல்லூரியாகும். 1969ஆவது ஆண்டில் தொடங்கப்பட்ட இக்கல்லூரி திருவள்ளுவர் பல்கலைக்கழகத்தின் இணைப்புக் கல்லூரியாக செயல்பட்டு வந்தது. தற்பொழுது சிதம்பரம், அண்ணாமலைப் பல்கலைக்கழகம் மாநிலப் பல்கலைக்கழகமாக மாற்றப்பட்ட நிலையில் இக்கல்லூரி அண்ணாமலைப் பல்கலைக்கழக இணைப்புக் கல்லூரியாக 2021-22 கல்வியாண்டு முதல் செயல்படுகிறது.  

## வரலாறு
இக்கல்லூரி காலஞ்சென்ற மேனாள் விவசாய துறை அமைச்சர் ஆ. கோவிந்தசாமி நினைவாக சூலை 02, 1969ஆம் ஆண்டு தொடங்கப் பெற்றது. இதனை முன்னாள் உணவுத் துறை அமைச்சர் ப. உ. சண்முகம் சூலை 29, 1969 அன்று தொடங்கி வைத்தார். மண்டல விவசாய ஆராய்ச்சி நிலையத்தில் சிலகாலம் தற்காலிகமாக இயங்கிபின், திண்டிவனம் நகரிலிருந்து 3 கி.மீ. தொலைவில் சுமார் 31 ஏக்கர் பரப்பளவில் மேல்பாக்கம் கிராம எல்லையில் அமைந்துள்ள நிரந்தரக் கட்டிடத்தில் இயங்கி வருகிறது.  

## படிப்புகள்
### இளநிலை
#### கலைப்பாடங்கள்
- தமிழ்
- ஆங்கிலம்
- வரலாறு
- வணிகமேலாண்மை
- வணிகவியல்

#### அறிவியல் பாடங்கள்
- தாவரவியல்
- வேதியியல்
- கணினிஅறிவியல்
- நிலத்தியல்
- கணிதம்
- இயற்பியல்
- புள்ளியியல்

### முதுநிலை
#### கலைப்பாடங்கள்
- தமிழ்
- ஆங்கிலம்
- வரலாறு
- வணிகவியல்

#### அறிவியல் பாடங்கள்
- தாவரவியல்
- வேதியியல்
- கணினிஅறிவியல்
- நிலத்தியல்
- கணிதம்
- இயற்பியல்

### ஆய்வியல் நிறைஞர்
#### கலைப்பாடங்கள்
- தமிழ்
- வரலாறு

#### அறிவியல் பாடங்கள்
- தாவரவியல்
- வேதியியல்
- கணினிஅறிவியல்
- நிலத்தியல்
- கணிதம்
- இயற்பியல்

### முனைவர் பட்டம்
#### கலைப்பாடங்கள்
- தமிழ்
- வரலாறு

#### அறிவியல் பாடங்கள்
- தாவரவியல்
- வேதியியல்
- கணிதம்
- இயற்பியல்
# அரசினர் கலைக் கல்லூரி, மேலூர்



**அரசு கலைக்கல்லூரி, மேலூர்** (Government Arts College, Melur) என்பது இந்திய மாநிலம் தமிழ்நாட்டின் மதுரை மாவட்டம் மேலூரில் செயல்பட்டுவரும் அரசினர் கலைக்கல்லூரியாகும். 1969-ஆம் ஆண்டில் தொடங்கப்பட்ட இக்கல்லூரி தற்போது மதுரை காமராசர் பல்கலைக்கழகத்தின் இணைவு பெற்றக் கல்லூரியாக செயல்பட்டு வருகிறது. இளநிலை, முதுநிலை மற்றும் ஆராய்ச்சி படிப்புகள் கற்றுத் தரப்படும் இக்கல்லூரியில் ஏறத்தாழ 2500 மாணவ மாணவிகள் பயின்று வருகின்றனர். இவர்களில் பெரும்பாலானவர்கள் முதல் தலைமுறை பட்டதாரிகள் ஆவர்.  

## வழங்கும் படிப்புகள்
இக்கல்லூரியில் தற்போது 11 இளநிலைப் பட்டப் படிப்புகளும், 10 முதுநிலைப் பட்டப் படிப்புகளும், 3 ஆராய்ச்சி படிப்புகளும் வழங்கப்படுகின்றன.  

### இளநிலைப் படிப்புகள்
- வரலாறு
- தமிழ்
- ஆங்கிலம்
- பொருளியல்
- வணிகவியல்
- கணிதம்
- இயற்பியல்
- வேதியியல்
- கணினி அறிவியல்
- தாவரவியல்
- விலங்கியல்

### முதுநிலைப் படிப்புகள்
- வரலாறு
- தமிழ்
- ஆங்கிலம்
- பொருளியல்
- வணிகவியல்
- கணிதம்
- இயற்பியல்
- கணினி அறிவியல்
- தாவரவியல்
- விலங்கியல்
# பட்டாம்பி - 36



**பட்டாம்பி - 36** *(PTB 36), வேளாண் பெயர்; **ரோகிணி** (Rohini)*, என்பது; 1971 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். 75 - 110 நாட்களில் அறுவடைக்கு வரக்கூடிய இந்த நெல் இரகம், **பட்டாம்பி - 10** என்ற நெல் இரகத்தையும், **ஐ ஆர் 8** எனும் நெல் இரகத்தையும் இணைத்து உருவாக்கப்பட்ட நெல் வகையாகும். ஒரு எக்டேருக்கு சுமார் 2000 கிலோ (*20 Q/ha*) விளைச்சல் தரவல்ல இதன் அரிசி, வெள்ளை நிறத்தில் நீண்டு தடித்துக் காணப்படுகிறது. மேலும் இவ்வகை நெற்பயிர் கேரள மாநிலத்தில் அதிகளவில் பயிரிடப்படுகின்றது.  

## இவற்றையும் காண்க
- ரோகிணி (செயற்கைக்கோள்)
- ரோகிணி (நட்சத்திரம்)
- ரோகிணி தேவி (வசுதேவரின் முதல் மனைவி)
- ரோகிணி (நடிகை)
# உலக நாடக அரங்க நாள்


**உலக நாடக அரங்க நாள்** (*World Theatre Day*) ஆண்டுதோறும் மார்ச் 27 ஆம் நாளன்று பன்னாட்டு அரங்க நிறுவனத்தினால் கொண்டாடப்பட்டு வருகின்றது.  

உலக நாடக அரங்க நாள் உலக நாடக அரங்க நிறுவனத்தினால் 1961 ஆம் ஆண்டு முதல் முன்னெடுக்கப்பட்டு இந்நிறுவனத்தின் மையங்களிலும், பன்னாட்டு நாடக அரங்க சமூகங்களினாலும் கொண்டாடப்படுகின்றது. இந்நிகழ்வை ஒட்டி பல்வேறு தேசிய, பன்னாட்டு நாடக நிகழ்வுகள் ஏற்பாடு செய்யப்படுகின்றன. இந்நாளின் முக்கிய நிகழ்வாக, உலக மட்டத்தில் புகழ் பெற்ற ஒரு நாடகக் கலைஞர் ஒருவர் இந்நாளின் முக்கியத்துவம் குறித்த தனது பிரதிபலிப்புகளையும், உலக கலாச்சார அமைதி பற்றியும் செய்தி ஒன்றை விடுப்பார். இவ்வாறான முதலாவது செய்தியை 1962 ஆம் ஆண்டில் பிரான்சிய எழுத்தாளரும், நாடகக் கலைஞருமான சான் காக்டோ விடுத்தார்.
# பட்டாம்பி - 37



**பட்டாம்பி - 37** *(PTB-37), வேளாண் பெயர்; **அசுவதி** (Aswathi)* என்பது; 1971 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். சுமார் 117 நாட்களில் அறுவடைக்கு வரக்கூடிய இந்த நெல் இரகம், டீ - கீ - வூ - ஜென் (Dee-gee-woo-gen) என்ற நெல் இரகத்தையும், பட்டாம்பி - 10 எனும் நெல் இரகத்தையும் இணை சேர்த்து உருவாக்கப்பட்ட நெல் வகையாகும். ஒரு எக்டேருக்கு சுமார் 5000 கிலோ (*50 Q/ha*) மகசூல் தரவல்ல இதன் அரிசி, வெள்ளை நிறத்தில் நீண்டு, மிதமாக தடித்துக் காணப்படுகிறது. மேலும் இவ்வகை நெற்பயிர் கேரளம் மாநிலத்தில் அதிகளவில் பயிரிடப்படுகிறது.
# பட்டாம்பி - 38


**பட்டாம்பி - 38** *(PTB -38), வேளாண் பெயர்; **திரிவேணி** (Triveni), முன்மொழிவு எண்; (IET 11747)* என்பது; 1971 ஆம் ஆண்டுவாக்கில் அறிமுகப்படுத்தப்பட்ட, குறுகியகால நெல் வகையாகும். சுமார் 95 - 110 நாட்களில் அறுவடைக்கு வரக்கூடிய இந்த நெல் இரகம், அன்னபூர்ணா என்ற நெல் இரகத்தையும், பட்டாம்பி - 15 எனும் நெல் இரகத்தையும் இணை சேர்த்து உருவாக்கப்பட்ட நெல் வகையாகும். ஒரு எக்டேருக்கு சுமார் 6000 கிலோ மகசூல் தரவல்ல இதன் அரிசி, வெள்ளை நிறத்தில் குட்டையாக தடித்துக் காணப்படுகிறது. மேலும் இவ்வகை நெற்பயிர் கேரளா, மற்றும் பாண்டிச்சேரி மாநிலங்களில் அதிகளவில் பயிரிடப்படுகிறது.  

## இவற்றையும் காண்க
- திரிவேணி சங்கமம்
- திரிவேணி (திரைப்படம்)